กองทุนเทคโนโลยี ธีมหุ้นเทคโนโลยีโลก (GlobalTech) มีอะไรบ้าง
หุ้นเทคโนโลยีถือได้ว่าเป็นหุ้นที่สร้างการเติบโตของกำไรได้อย่างน่าทึ่ง สร้างกระแสเงินสดได้ดี และให้ผลตอบแทนที่สูง อย่างไรก็ตาม หุ้นเทคโนโลยีชั้นนำไม่ได้อยู่แค่ในสหรัฐฯ พื้นที่อื่น ๆ บนโลกเองก็มีหุ้นเทคที่แข็งแกร่ง เช่น เอเชียที่มีหุ้นเทคโนโลยีชั้นนำอย่าง Alibaba (อีคอมเมิร์ซยักษ์ใหญ่ในจีน), Sea (เจ้าของ Shopee และ AirPay) หรือ TSMC (ผู้ผลิตชิปให้ Apple บริษัท เทคโนโลยีระดับโลก) เป็นต้น ซึ่งก็สร้างผลตอบแทนได้ดีและเป็นบริษัทที่ยิ่งใหญ่ไม่แพ้กัน ดังนั้น ธีมการลงทุนในหุ้นเทคโนโลยีโลกจึงเป็นอีกหนึ่งธีมการลงทุนที่น่าสนใจในการคว้าโอกาสเติบโตแบบทั่วถึง

กองทุนเทคโนโลยี ธีมหุ้นเทคโนโลยีโลก (GlobalTech) ได้แก่

- KFHTECH-A
นโยบายการลงทุน ลงทุนในกองทุนต่างประเทศชื่อ BGF World Technology Fund (Class D2 USD) โดยเฉลี่ยในรอบปีบัญชีไม่น้อยกว่า 80% ของ NAV ลงทุนในหุ้นของบริษัทต่าง ๆ ทั่วโลกที่มีธุรกรรมทางเศรษฐกิจที่โดดเด่นในหมวดเทคโนโลยี โดยกองทุนมีความเสี่ยงอยู่ที่ระดับ 7 และป้องกันความเสี่ยงอัตราแลกเปลี่ยน “ทั้งหมด/เกือบทั้งหมด”
รายละเอียดค่าธรรมเนียม
ค่าธรรมเนียมซื้อ: 1.50%
ค่าธรรมเนียมขาย: ยังไม่เรียกเก็บ
ค่าธรรมเนียมสับเปลี่ยนเข้า: 1.50%
ค่าธรรมเนียมสับเปลี่ยนออก: ยังไม่เรียกเก็บ
ค่าธรรมเนียมการจัดการ: 0.8025%
ค่าธรรมเนียมรวมรายปี: 0.9968%
*ข้อมูลนโยบาย ความเสี่ยง การป้องกันความเสี่ยงอัตราแลกเปลี่ยนและค่าธรรมเนียมจาก KFHTECH-A Fund Fact Sheet ณ วันที่ 29 ต.ค. 2564

- KFGTECH-A
นโยบายการลงทุน ลงทุนในกองทุนต่างประเทศชื่อ T. Rowe Price Funds SICAV – Global Technology Equity Fund (Class Q) โดยเฉลี่ยในรอบปีบัญชีไม่น้อยกว่า 80% ของ NAV เน้นลงทุนในหุ้นของบริษัทที่ดำเนินธุรกิจเกี่ยวกับพัฒนาหรือใช้ประโยชน์จากเทคโนโลยีโดยเน้นบริษัทผู้นำด้านเทคโนโลยีทั่วโลกรวมถึงประเทศในตลาดเกิดใหม่ โดยกองทุนมีความเสี่ยงอยู่ที่ระดับ 7 และป้องกันความเสี่ยงอัตราแลกเปลี่ยนตาม “ดุลยพินิจ”
รายละเอียดค่าธรรมเนียม
ค่าธรรมเนียมซื้อ: 1.50%
ค่าธรรมเนียมขาย: ยังไม่เรียกเก็บ
ค่าธรรมเนียมสับเปลี่ยนเข้า: 1.50%
ค่าธรรมเนียมสับเปลี่ยนออก: ยังไม่เรียกเก็บ
ค่าธรรมเนียมการจัดการ: 0.9630%
ค่าธรรมเนียมรวมรายปี: 1.1635%
* ข้อมูลนโยบาย ความเสี่ยง การป้องกันความเสี่ยงอัตราแลกเปลี่ยนและค่าธรรมเนียมจาก KFGTECH-A Fund Fact Sheet ณ วันที่ 31 สิงหาคม 2564

- MGTECH
นโยบายการลงทุน ลงทุนในกองทุนต่างประเทศชื่อ BGF Next Generation Technology Fund (share class) “I2” โดยเฉลี่ยในรอบปีบัญชีไม่น้อยกว่า 80% ของ NAV กองทุนหลักเน้นลงทุนในหุ้นของบริษัททั่วโลกที่มีความโดดเด่นในการประกอบธุรกิจทั้ง ด้านการวิจัยการพัฒนา การผลิต และหรือการบริการของเทคโนโลยีใหม่และที่เกิดขึ้นใหม่ โดยกองทุนมุ่งเน้น ลงทุนในเทคโนโลยีเพื่อยุคหน้าได้แก่ ปัญญาประดิษฐ์ (Artificial Intelligence) คอมพิวเตอร์ (Computing) ระบบอัตโนมัติ (Automation) หุ่นยนต์ (Robotics) การวิเคราะห์ทางเทคโนโลยี (Technological Analytics) พาณิชย์อิเล็กทรอนิกส์ (E-commerce) ระบบการชำระเงิน (Payment Systems) เทคโนโลยีการสื่อสาร (Communications Technology) และการออกแบบโครงสร้างเชิงวิศวกรรม (Generative Design) โดยกองทุนมีความเสี่ยงอยู่ที่ระดับ 7 และป้องกันความเสี่ยงอัตราแลกเปลี่ยนตาม “ดุลยพินิจ”
รายละเอียดค่าธรรมเนียม
ค่าธรรมเนียมซื้อ: 1.50%
ค่าธรรมเนียมขาย: ไม่มี
ค่าธรรมเนียมสับเปลี่ยนเข้า: ไม่มี
ค่าธรรมเนียมสับเปลี่ยนออก: ไม่มี
ค่าธรรมเนียมการจัดการ: 1.6050%
ค่าธรรมเนียมรวมรายปี: 1.9581%
*ข้อมูลนโยบาย ความเสี่ยง การป้องกันความเสี่ยงอัตราแลกเปลี่ยนและค่าธรรมเนียมจาก MGTECH Fund Fact Sheet ณ วันที่ 30 มิถุนายน 2564

- B-INNOTECH
นโยบายการลงทุน ลงทุนในกองทุนต่างประเทศชื่อ Fidelity Funds – Global Technology Fund Class Y-ACC-USD โดยเฉลี่ยในรอบปีบัญชีไม่น้อยกว่า 80% ของ NAV กองทุนหลักมีนโยบายลงทุนในตราสารทุนของบริษัททั่วโลกที่มีการพัฒนาด้านผลิตภัณฑ์กระบวนการ หรือบริการ อันจะนํามาซึ่งประโยชน์ อย่างสูงจากความก้าวหน้าและการพัฒนาทางเทคโนโลยี โดยกองทุนมีความเสี่ยงอยู่ที่ระดับ 7 และป้องกันความเสี่ยงอัตราแลกเปลี่ยนตาม “ดุลยพินิจ”
รายละเอียดค่าธรรมเนียม
ค่าธรรมเนียมซื้อ: ไม่เกิน 1.00%
ค่าธรรมเนียมขาย: ไม่มี
ค่าธรรมเนียมสับเปลี่ยนเข้า: ไม่มี
ค่าธรรมเนียมสับเปลี่ยนออก: ไม่เกิน 1.00%
ค่าธรรมเนียมการจัดการ: 1.0700%
ค่าธรรมเนียมรวมรายปี: 1.2020%
*ข้อมูลนโยบาย ความเสี่ยง การป้องกันความเสี่ยงอัตราแลกเปลี่ยนและค่าธรรมเนียมจาก B-INNOTECH Fund Fact Sheet ณ วันที่ 13 สิงหาคม 2564
ตลาดการเงิน & ผลิตภัณฑ์และบริการทางการเงิน,ความรู้ทางการเงิน